open-index/open-wikipedia-markdown huggingface dataset:
The Barry Williams Show

**The Barry Williams Show** — პიტერ გებრიელის 2002 წლის სინგლი ალბომიდან Up. სიმღერაში გებრიელი დასცინის ტოკ-შოუების პოპულარულ ფორმატს, მაგალითად კი მოჰყავს მათი სტუმრების ფრაზები - *მსურს, საკუთარი მეზობელი მოვკლა*, *ჩემი გოგონა სექსუალურ კავშირებს ამყარებს*, *ჩემი გოგო ბიჭად გადაკეთდა* - ანუ ხაზს უსვამს ასეთი ტელეგადაცემების აბსურდს.

საკონცერტო გამოსვლების დროს მრგვალ სცენაზე, რომელზეც პიტერის ბენდი გამოდიოდა, ჩნდებოდა ტელეკამერა, რომლითაც მუსიკოსი მთელ დარბაზს *იღებდა*.

სიმღერის ოფიციალური მუსიკალური ვიდეოს რეჟისორია შონ პენი.

## სიმღერების სია
;CD სინგლი (ევროპა) - Real World Records ‎– PGSCD13
# The Barry Williams Show (რადიოს ვერსია) - 4:44
# The Barry Williams Show (ალბომის ვერსია) - 7:18
# My Head Sounds Like That (Röyksopp-ის რემიქსი) - 8:22
# Cloudless (რადიოს ვერსია) - 4:08
;7" (ბრიტანეთი) - Real World Records ‎– PGSV13
# The Barry Williams Show (რადიოს ვერსია) - 4:44
# Cloudless (რადიოს ვერსია) - 4:08
;7" (CD, ავსტრალია და აშშ) - Real World Records ‎– PGSCD13 / Geffen Records ‎– INTR-10805-2
# The Barry Williams Show (ცენზურით) - 4:44
# The Barry Williams Show (ცენზურის გარეშე) - 4:44

## რესურსები ინტერნეტში
* ინფორმაცია Discogs-ზე

## სქოლიო
კატეგორია:2002 წლის სინგლები
კატეგორია:პიტერ გებრიელის სიმღერები
კატეგორია:2002 წლის სიმღერები
Down to Earth (სიმღერა)

**Down to Earth** — პიტერ გებრიელის სიმღერა, რომელიც დაიწერა ფილმისთვის WALL-E. სიმღერას მნიშვნელოვანი წარმატება ხვდა წილად. სხვადასხვა მიზეზის გამო იგი არ შესრულდა 2009 ოსკარის დაჯილდოებაზე, სადაც წარდგენილი იყო კატეგორიაში *საუკეთესო სიმღერა ფილმიდან*. მიუხედავად ამისა, იგი სრულდებოდა მუსიკოსის 2009 წლის საკონცერტო ტურნეს მსვლელობისას.

## რესურსები ინტერნეტში
* Pixar-ის ბლოგზე

კატეგორია:2008 წლის სინგლები
კატეგორია:პიტერ გებრიელის სიმღერები
More Than This

**More Than This** არის პიტერ გებრიელის 2002 წლის სინგლი ალბომიდან Up. ეს არის მეორე სინგლი ამ ალბომიდან. იგი ასევე სრულდებოდა მუსიკოსის ტურის Growing Up მსვლელობისას.

## სიმღერების სია
# More Than This - რადიოს ვერსია 4:30
# More Than This - Polyphonic Spree რემიქსი 5:06
# More Than This - Elbow რემიქსი 5:03

კატეგორია:2002 წლის სინგლები
კატეგორია:პიტერ გებრიელის სიმღერები
Growing Up

**Growing Up** არის პიტერ გებრიელის 2003 წლის სინგლი ალბომიდან Up. ეს არის მესამე სინგლი ამ ალბომიდან. იგი ასევე სრულდებოდა მუსიკოსის ტურის Growing Up მსვლელობისას - ასეთ მომენტში პიტერი ჯდებოდა გიგანტურ პლასტიკურ გამჭვირვალე სფეროში და მისი აქეთ-იქით ტრიალით დადიოდა სცენაზე.

## სიმღერების სია
# Growing Up - რადიოს ვერსია 3:08
# Growing Up - ალბომის ვერსია 7:33
# Growing Up - ტრენტ რეზნორის რემიქსი 6:29

კატეგორია:2003 წლის სინგლები
კატეგორია:პიტერ გებრიელის სიმღერები
ტიუმენის ოლქი

**ტიუმენის ოლქი** () — რუსეთის ფედერაციის სუბიექტი. შედის რუსეთის ურალის ფედერალური ოკრუგის შემადგენლობაში.
* დაარსდა 1944 წლის 14 აგვისტოს.
* ადმინისტრაციული ცენტრი - ქალაქი ტიუმენი.

## გეოგრაფია 
ტიუმენის ოლქს ესაზღვრება ომსკის, კურგანისა და სვერდლოვსკის ოლქები და ყაზახეთი.

## მოსახლეობა 
2002 წლის აღწერის მიხედვით ოლქში ცხოვრობს:
* რუსები – 71,6 %.
* თათრები - 7,4 %.
* უკრაინელები – 6,5 %.
* ბაშკირები - 1,4 %.
* აზერბაიჯანელები – 1,3 %.
* გერმანელები - 0,83 %.
* ყაზახები - 0,57 %.
* სომხები - 0,45 %.

## რესურსები ინტერნეტში 
* ტიუმენის ოლქის ადმინისტრაციული საიტი 
* Тюменская область в справочнике-каталоге «Вся Россия» 
* Инвестиционный паспорт Тюменской области 
* ტიუმენის საოლქო დუმა 
* ტიუმენის ოლქი 

## სქოლიო
კატეგორია:ტიუმენის ოლქი
კატეგორია:რუსეთის ფედერაციის ოლქები
ვლადიმირ-ვოლინის სამთავრო

მინიატიურა|160პქ|ვოლინის სამთავროს გერბი
**ვლადიმირ-ვოლინის სამთავრო**, ან **ვოლინის სამთავრო** () — რუსული ფეოდალური სამთავრო მდინარე დასავლეთ ბუგის ზემო და შუა წელზე, თანამედროვე უკრაინის დასავლეთ ნაწილში. ჩამოყალიბდა X საუკუნის დასასრულს ვოლინელთა მიწაზე. პირველი მთავარი იყო ვლადიმირ სვიატოსლავის ძის ვაჟი ვსევოლოდი. 1097 წელს ლიუბეჩის მთავართა ყრილობაზე გადაეცა დავით იგორის ძეს, ვიტიჩევის ყრილობაზე (1100) — სვიატოპოლკ იზიასლავის ძეს. 1118 წელს დაიპყრო ვლადიმირ მონომახმა და გადასცა თავის ვაჟს ანდრიას. 1134-1154 მთავრობდა იზიასლავ მსტისლავის ძე.  1154 წელს საბოლოოდ გამოეყო კიევის სამთავროს. რომან მსტისლავის ძემ (იზიასლავის შვილიშვილმა), რომელიც 1170-1205 წლებში მთავრობდა, განამტკიცა ხელისუფლება და 1199 წელს გააერთიანა ვოლინისა და გალიჩის მიწები, რის შედეგად ჩამოაყალიბა გალიჩ-ვოლინის სამთავრო.

## ლიტერატურა 
კატეგორია:რუსული სამთავროები
კიროვის ოლქი

**კიროვის ოლქი** () — რუსეთის ფედერაციის სუბიექტი. შედის რუსეთის ვოლგისპირეთის ფედერალური ოკრუგის შემადგენლობაში. ადმინისტრაციული ცენტრი — კიროვი. 

## გეოგრაფია 
კიროვის ოლქი მდებარეობს რუსეთის ევროპული ნაწილის ჩრდილო-აღმოსავლეთით. აღმოსავლეთიდან ესაზღვრება პერმის მხარე და უდმურტეთი, ჩრდილოეთიდან კომის რესპუბლიკა და არხანგელსკის ოლქი, დასავლეთიდან ვოლოგდის, კოსტრომისა და ნიჟნი-ნოვგოროდის ოლქები, ხოლო სამხრეთიდან მარი-ელისა და თათრეთის რესპუბლიკები.

## მოსახლეობა 
ოლქის ეთნიკური შემადგენლობა ასეთია:ძირითადი მოსახლეობა — 
* რუსები — 91,8 %
* მარიელები — 2,6 %
* თათრები — 2,2 %
* უდმურტები — 1,4 % და სხვა.

## რესურსები ინტერნეტში 
* კიროვის ოლქის მთავრობის ოფიციალური საიტი 
* Официальный сайт Законодательного Собрания Кировской области
* Официальный сайт Департамента финансов Кировской области 
* კიროვის ოლქის რუკა 
* Кировская область в справочнике-каталоге "Вся Россия" 
* Флаг и герб Кировской области
## სქოლიო
კატეგორია:რუსეთის ფედერაციის ოლქები
ტაიფუნი (პერსონაჟი)

**ტაიფუნი (დეივიდ დრეიკი)** DC Comics ერთ-ერთი პერსონაჟი, ბოროტმოქმედი, რომელიც შექმნეს მწერალმა ჯერი კონუეიმ და მხატვარმა ჯიმ სტარლინმა. პირველად გამოჩნდა კომიქსში *Flash* #294, (1981 წლის თებერვალი).

## ისტორია 
thumb|left|ტაიფუნი ებრძვის ფაიაშტორმს
დეივიდ დრეიკი იყო მეცნიერი-მკვლევარი, რომელიც ახალგაზრდა კოლეგასთან, მარტინ სტეინთან (ფაიაშტორმი) ერთად ბათისფეროს ახალი პროტოტიპის შექმნაზე მუშაობდა. დრეიკმა - კონტეინერის ჩონჩხი დაამზადა, სტეინმა კი შექმნა ბირთვული რეაქტორი - სფეროს ენერგიის წყარო. ბათისფეროს ”ნეპტუნის მკვლევარი” უწოდეს. კაპიტნად ანტონ ჰამერი დაინიშნა.

საცდელი მოგზაურობის დროს, როდესაც დრეიკი და სტეინი წყნარი ოკეანის სამხრეთით იმყოფებოდნენ, თავს უეცრად დატეხილმა ტროპიკულმა შტორმმა ხომალდის რყევა გამოიწვია. მიუხედავად იმისა, რომ შტორმი ხომალდის წევრებს დიდ საშიშროებას უქადდა, ჰამერმა განაგრძო გამოცდა. ამის შედეგად, სფერომ ჩაძირვა იწყო. სტეინი უმალვე ფაიაშტორმად გარდაიქმნა, ხომალდის გადარჩენის მიზნით. ამასობაში, აფექტში ჩავარდნილმა ჰამერმა დეივიდ დრეიკს ესროლა და დაჭრა, რადგანაც ხომალდიდან თავის დაღწევას ცდილობდა. დრეიკი ძირს დაეცა და კონტეინერიდან გასვლა ვერ მოახერხა. ექსპერიმენტულმა ბირთვულმა რეაქტორმა აფეთქება გამოიწვია, რომელმაც არა მხოლოდ გაანადგურა ხომალდი, ასევე შეცვალა დრეიკის გენეტიკური სტრუქტურა - მისი კანი ლურჯი გახდა, თმამ - წითელი ფერი მიიღო, ამასთან ერთად მან შტორმის, ქარის, ელვის წაროქმნისა და კონტროლის უნარი შეიძინა და სასტიკ ბოროტმოქმედად - ტაიფუნად გარდაიქმნა. იგი შეებრძოლა ფაიაშტორმს, რომელიც ეკიპაჟის გადარჩენას ცდილობდა. ფაიაშტორმი დაედევნა მას, სიდნეის თავზე წამოეწია და სუპერძალის მეშვეობით დაამარცხა. მიღებულმა შოკმა ტაიფუნი კვლავ დეივიდად აქცია. ფაიაშტორმმა იგი სიდნეის საავადმყოფოში მიატოვა, სადაც დრეიკი გამოჯანმრთელდა და მალევე გაეწერა. იმ დღიდან ტაიფუნი ფაიაშტორმის დაუძინებელი მეტოქე გახდა.

## ძალები და შესაძლებლობები 
thumb|250px
ტაიფუნი წარმოქმნის ქარბორბალას სხეულის ქვედა ნაწილის ირგვლივ, რაც მას ფრენისა და ჰაერში გაჩერების შესაძლებლობას აძლევს. მას შეუძლია ხელის თითებიდან ელვის გატყორცნა, მძლავრი ელექტრული ბლასტების სახით, ასევე ტორნადოების წარმოქმნა, დამანგრეველი სიძლიერის მქონე შტორმის წარმოქმნა და მართვა ფართო დიაპაზონში. ტაიფუნს ასევე შეუძლია ზომაში ზრდა, იმის შესაბამისად, თუ რაოდენ დიდი ძალის მართვა უწევს მას, ერთხელ ცათამბჯენის სიმაღლესაც მიაღწია. ტაიფუნს სურვილისამებრ შეუძლია გარდაიქმნას დეივიდ დრეიკად და კვლავ დაუბრუნდეს პირვამდელ ფორმას.

## იხილეთ აგრეთვე 
*შტორმი (პერსონაჟი)
*ტორი (პერსონაჟი)

კატეგორია:DC Comics-ის ბოროტმოქმედები
კატეგორია:კომიქსების პერსონაჟები
ქალი-ჰალკი

**ჯენიფერ უოლტერსი** (**ქალი-ჰალკი**) — ადვოკატი და Marvel Comics-ის სუპერგმირი.

ჯენიფერ უილტერსი იყო ბრწყინვალე ადვოკატი. მაგრამ მას ერთხელ დაავალეს დამნაშავის დაცვა, რაც ჯენიფერმა ვერ შეძლო და მისი დაცვის ქვეშ მყოფ პირს დიდი ხნით მიესაჯა პატიმრობა. მანაც გადაწყვიტა რომ ყველაფერში დამნაშავე მისი ადვოკატი იყო და ციხიდან გაქცევის შემდეგ ჯენიფერიც *მოინახულა*, ბრუს ბანერის სისხლის ნიმუშის მიხედვით შექმნა შრატი და ჯენიფერს შეუყვანა, თუმცა ის გადარჩა. უფრო მეტად გაძლიერებული, დამნაშავეს გაუსწორდა და ამ ყველაფრის შემდეგ ის გახდა „ქალი ჰალკი“.

ერთი ხანობა ჯენიფერი იყო „შურისმაძიებლებსა“ და „ფანტასტიკურ ოთხეულში“. მუშაობს ერთ-ერთ პრესტიჟულ იურიდიულ ფირმაში იურისტად, და მის კლიენტებს შორის არიან ცნობილი სუპერგმირებიც.

ჰალკისაგან განსხვავებით ჯენიფერი ყოველთვის ახერხებს თავისი ემოციების კონტროლს. ქალ-ჰალკად გადაქცევის შემდეგ კი ის თავის ქმედებებზე კონტროლს არ კარგავს.

## რესურსები ინტერნეტში
* ქალი-ჰალკი - სუპერგმირების მონაცემთა ბაზა

კატეგორია:Marvel Comics-ის სუპერგმირები
გალიჩის სამთავრო

**გალიჩის სამთავრო** — რუსული ფეოდალური სამთავრო. მდებარეობდა კარპატის მთების ჩრდილო-აღმოსავლეთ ფერდობებზე. X საუკუნეში გალიჩის მიწები კიევის რუსეთის შემადგენლობაში შედიოდა. XI საუკუნის შუა ხანებში მთავარ ვლადიმირ იაროსლავის ძის შემდეგ კი მის შვილს — როსტისლავს ემორჩილებოდა. გალიჩის მთავრები დამოუკიდებლობისათვის იბრძოდნენ და ამ მიზნით ყივჩაყებს და ბიზანტიას უკავშირდებოდნენ. იაროსლავ ოსმომისლის მმართველობის დროს გალიჩის სამთავრომ დიდ აყვავებას მიაღწია. მისი გარდაცვალების შემდეგ სამთავროს გავლენა დაეცა. 1199 წელს იგი ხელთ იგდო ვოლინის მთავარმა — რომან მსტისლავის ძემ.

## ლიტერატურა 
კატეგორია:რუსული სამთავროები
კატეგორია:უკრაინის ისტორია
The Brazilian

**The Brazilian** — ინგლისური პროგრესული როკ-ჯგუფ ჯენესისის ინსტრუმენტული კომპოზიცია ალბომიდან Invisible Touch. ეს ნომერი სრულდებოდა ტრიოს საკონცერტო ტურნეზე Invisible Touch. იგი ასევე შეტანილია მუსიკალურ ალბომში When the Wind Blows, რომელშიც თავმოყრილია მუსიკალური კომპოზიციების ანიმაციური ფილმიდან *როდესაც ქარი ქრის*.

სიმღერა გამოირჩევა სხვადასხვა ექსპერიმენტული ხმოვანი ეფექტით.

## სქოლიო
კატეგორია:ჯენესისის სიმღერები
კატეგორია:1986 წლის სიმღერები
სტოკჰოლმი (ლენი)

**სტოკჰოლმის ლენი** () — შვედეთის ბალტიის ზღვის სანაპიროზე მდებარე ლენი. ესაზღვრება უფსალასა და სიოდერმანლანდის ლენებს. ლენში შვედეთის მოსახლეობის მეხუთედი ცხოვრობს. აქვეა გაშენებული ქვეყნის დედაქალაქი სტოკჰოლმი.

## რესურსები ინტერნეტში
*ადმინისტრაციული საბჭო
*საკრებულო
*2006 წლის არჩევნების შედეგები 

## სქოლიო
კატეგორია:შვედეთის ლენები
სევდებორგის ციხესიმაგრე

260px|thumb|სევდებორგის ციხესიმაგრე

**სევდებორგის ციხესიმაგრე** მდებარეობს შვედეთში. აშენდა 1597 წელს, აღადგინეს 1840 წელს არქიტექტორ ბრუნიუსის ხელმძღვანელობით. სკანიაში მდებარე 200-ზე მეტი ციხესიმაგრიდან სევდებორგი ერთ-ერთია იმ 25-თაგან, რომელიც დამთვალიერებლებისთვის ღიაა.  

სიმაგრის შიდა ნაწილი მუხით არის მოპირკეთებული, ჭერზე ბათქაშია.

## სქოლიო
კატეგორია:შვედეთის ციხესიმაგრეები
დრუცკის სამთავრო

**დრუცკის სამთავრო**, ძველი რუსული საუფლისწულო სამთავრო, ჩამოყალიბდა XII საუკუნეში პოლოცკის მიწაზე. ცენტრი — ქ. დრუცკი. XII საუკუნის ბოლოს სმოლენსკმა შეიერთა, XIII საუკუნეში ლიტვამ. 1772 წელს დრუცკის სამთავროს ტერიტორია რუსეთმა დაიბრუნა.

## ლიტერატურა
* ქსე, ტ. 3, გვ. 645, თბ., 1978

კატეგორია:რუსული სამთავროები
კატეგორია:კიევის რუსეთი
მოსკოვის დიდი სამთავრო

**მოსკოვის დიდი სამთავრო** () — ფეოდალური სახელმწიფო რუსეთში. ჩამოყალიბდა XIV საუკუნის შუა წლებში მოსკოვის სამთავროს გაძლიერების შედეგად. 1276 წლიდან მოსკოვის მთავარი იყო დანიელ ალექსანდრეს ძე. მოსკოვის დიდი სამთავროს გაძლიერება გამოიწვია მისმა მოხერხებულმა მდებარეობამ სავაჭრო გზაჯვარედინზე, ხელოსნობის, ვაჭრობისა და მიწათმოქმედების განვითარებამ საკუთრივ სამთავროში, მოსკოვის მთავართა გონივრულმა პოლიტიკამ. ივანე I-მა კალიტამ მონღოლ-თათართა ყაენის ნდობა მოიპოვა და 1328 ვლადიმირის დიდი მთავარი გახდა. 1380 წელს დიმიტრი ივანეს ძე დონელი გახდა. 1380 წელს დიმიტრი ივანეს ძე დონელი სათავეში ჩაუდგა საერთორუსულ ძალებს თათართა წინააღმდეგ ბრძოლაში (კულიკოვის ბრძოლა). XIV-XV საუკუნეების მიჯნაზე მოსკოვის დიდი სამთავრო თანდათან გაფართოვდა (1392 წელს შეიერთა ნიჟნი-ნოვგოროდი). XV საუკუნის II ნახევარში მოსკოვის დიდი სამთავროში მიმდინარეობდა ხანგრძლივი შინა ფეოდალური ომი, რომელიც ვასილი II ვასილის ძის (1524-1462) გამარჯვებით დასრულდა. ამ დროს მოსკოვის დიდი სამთავროს ტეროტორია შეადგენდა 430 ათ. კმ², ხოლო მოსახლეობა 3 მლნ. კაცს. XV საუკუნის II ნახევარში მოსკოვის დიდი სამთავრო ერთიანი რუსეთის სახელმწიფოს ძირითად ბირთვად იქცა.

## ლიტერატურა 
კატეგორია:ისტორიული სახელმწიფოები
კატეგორია:რუსეთის ისტორია
კატეგორია:რუსული სამთავროები
კატეგორია:ყოფილი სლავური სახელმწიფოები
Burn You Up, Burn You Down

**Burn You Up, Burn You Down** — პიტერ გებრიელის 2003 წლის სინგლი  ალბომიდან Up. ეს არის მეოთხე სინგლი ამ ალბომიდან.  სინგლზე აგრეთვე წარმოდგენილია სიმღერის „Darkness“ რემიქსი.

## სიმღერების სია
# Burn You Up, Burn You Down (Radio Edit) - 3:47	
# Darkness (Engelspost Remix) - 14:10

## სქოლიო 
კატეგორია:2004 წლის სინგლები
კატეგორია:პიტერ გებრიელის სიმღერები
კატეგორია:2003 წლის სინგლები
კატეგორია:2008 წლის სინგლები
აკადემია (სარაგბო კლუბი)

**აკადემია** — საქართველოს უმაღლესი ლიგის რაგბის გუნდი. გუნდის პრეზიდენტია გია ღლონტი. გუნდი მთავარი მწვრთნელია ლევან ობოლაძე. კლუბის კაპიტანია გიორგი გოგლიძე. კლუბს ჰყავს ყველა ასაკობრივი ბავშვთა გუნდი.  

## აკადემიის ცნობილი მოთამაშეები 
*დავით ზირაქაშვილი 
*მერაბ შარიქაძე
*გიორგი ელიზბარაშვილი 
*ირაკლი მაჩხანელი 
*მალხაზ ურჯუკაშვილი
*ლაშა ლომიძე
*ანზორ სიჭინავა
*სოსო მათიაშვილი
*ბესო წასიძე

## რესურსები ინტერნეტში 
* აკადემიის ბლოგი

კატეგორია:საქართველოს სარაგბო კლუბები
გალიჩ-ვოლინის სამთავრო

მინი|გალიჩ-ვოლინის სამთავრო XIII-XIV საუკუნეებში
მინი|გერბი
**გალიჩ-ვოლინის სამთავრო** (, , , ) — რუსეთის ფეოდალური სამთავრო. წარმოიქმნა 1199 წელს გალიჩისა და ვლადიმირ-ვოლინის სამთავროების გაერთიანების შედეგად. მდებარეობდა მდინარეების დნესტრის, ვისლის, ნარევის და პრიპიატის ზემო დინების ნაყოფიერ შვმიწა ნიადაგიან მხარეში. მოსახლეობა ძველტაგანვე მისდევდა სახნავ მიწათმოქმედებას. სამთავრო მდიდარი იყო მარილის სარეწებით, მაღალ დონეზე იდგა ხელოსნობა, ვაჭრობა და სხვა. სამთავროში ადრევე განვითარდა ფეოდალური ურთიეთობანი, ბოიარები დიდ როლს ასრულებდნენ პოლიტიკურ ცხოვრებაში.

პირველმა მთავარმა რომან მსტისლავის ძემ კიევი აიღო და მთავრის ტიტუტლი მიიღო (1203). მისი გარდაცვალების შემდეგ გალიჩ-ვოლინის სამთავრო რამდენიმე მცირე სამთავროდ დაიშალა, მიწების ნაწილი კი ბოიარების მიერ მოწვეულმა უნგრელმა და პოლონელმა ფეოდალებმა ჩაიგდეს ხელში. ფეოდალურმა აშლილობამ და უცხოელთა მოძალებამ სახალხო აჯანყებები გამოიწვია. 1219 წელს მოქალაქეებმა მოიწვიეს ნოვგოროდის მთავარი მსტისლავ მსტისლავის ძე მამაცი, რომელმაც 1221 წელს გალიციიდან განდევნა უნგრელი ფეოდალები. ამავე დროს ვოლინში მთავრად დაჯდა დანიელ რომანის ძე, რომელმაც გააერთიანა ვოლინი (1229) და მთელი სამხრეთ-აღმოსავლეთი რუსეთი (1245). იგი ოქროს ურდოსთან ფრთხილ პოლიტიკას ახორციელებდა, ნომინალურად მისი ვასალობაც კი აღიარა (1245). მანვე პაპის ინოკენტი IV-ის წარმომადგენლებთან გამართული მოლაპარალებები გალიჩ-ვოლინის სამთავროს დასავლეთ საზღვრების სტაბილიზაციისათვის გამოიყენა. XII საუკუნის და XIII საუკუნის I ნახევარში გალიჩ-ვოლინის სამთავროს კულტურული აღმავლობის პერიოდი იყო. დანიელის გარდაცვალების (1264) შემდეგ მისი სამფლობელო 4 საუფლისწულო სამთავროდ დაიშალა, რომლებიც ნომინალურად დიდ მთავარს ემორჩილებოდნენ. 1352 წლის ხელშეკრულებით (პოლონეთსა და ლიტვას შორის) გალიჩის მიწა პოლონეთს შეუერთდა, ვოლინი კი ლიტვას დარჩა.

## ლიტერატურა 
## რესურსები ინტერნეტში 
* *Довідник з історії України*. За ред. І. Підкови та Р. Шуста. — Київ: Генеза, 1993. 
* Галицько-волинські князі 
* Ісаєвич Я. Князь і король Данило та його спадкоємці // *Дзеркало тижня*. 2001, №48 (372) 
* Карта Галицько-Волинського князівства
* Володимир-Волинський у «Галереї мистецтв»

კატეგორია:რუსული სამთავროები
კატეგორია:უკრაინის ისტორია
კატეგორია:ბელარუსის ისტორია
პელიადი

**პელიადი** () — თევზი სიგის გვარისა. აქვს მაღალი სხეული, რომლის სიგრძე 50 სმ, მასა 2 კგ აღწევს. გავრცელებულია ჩრდილოეთ ყინულოვანი ოკეანის აუზის მიდამოებში, მეზენიდან კოლიმამდე. განარჩევენ 3 ფორმას: ტბის მსხვილს, ტბილს წვრილს და მდინარისას. იკვებება პელაგიური კიბოსნაირებით. ძვირფასი სარეწაო თევზია. აკლიმატიზებულია უკრაინაში, მოლდოვეთში, საქართველოში (ფარავნისა და ტაბაწყურის ტბებში, ხრამის წყალსაცავში და სხვა).

## ლიტერატურა 
კატეგორია:ორაგულისებრნი
სკოტის ნაპირი

[thumb|250px|სკოტის ნაპირი (ნაეინჯისფერი) [როსის ტერიტორიაზე]]

**სკოტის ნაპირი** () — ვიქტორიას მიწის (აღმოსავლეთი ანტარქტიდა) დასავლეთ სანაპიროს ნაწილი. სიგრძე 400 კმ. ესაზღვრება როსის ზღვა. დიდი ნაწილი უჭირავს პრინს-ალბერტის მთებს (2500 მ). სკოტის ნაპირი შემოსაზღვრულია შელფური და მთისპირა მყინვარებით. ადგილ-ადგილ თავისუფალია ყინულისაგან. სკოტის ნაპირზეა უდიდესი ოაზისი ვიქტორია, სადაც მდებარეობს ყინულით დაფარული ტბები, მათი წყლის ტემპერატურა ფსკერთან 20-25°C-ზე მეტია. სადგური ვანდა. სკოტის ნაპირს სახელი ეწოდა რობერტ სკოტის პატივსაცემად.

## ლიტერატურა
*Скотта Берег // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.

## რესურსები ინტერნეტში
*Scott Coast: Antarctica // geographic.org 

კატეგორია:ანტარქტიდის ნაპირები
Memory Almost Full

***Memory Almost Full*** — ინგლისელი მუსიკოს პოლ მაკ-კარტნის მეთოთხმეტე სტუდიური სოლო-ალბომი, რომელიც გამოვიდა 2007 წელს. ეს იყო კომპანიის Starbucks ლეიბლის Hear Music მიერ გამოცემული პირველი დისკი. ალბომი იწერებოდა 2003-2007 წლებში. მისი სპეციალური ვერსია ასევე გამოვიდა 2007 წლის 6 ნოემბერს.

## სიმღერების სია 
### ჩვეულებრივი გამოცემა 
### 2 დისკიანი ვერსია 
მეორე დისკზე დამატებულია:

### სპეციალური გამოცემა 
2007 წლის 6 ნოემბერს გამოსულ ვერსიას თან ახლდა DVD დისკი, შემდეგი სიმღერების საკონცერტო შესრულებით:

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები და გაყიდვები
## რესურსები ინტერნეტში 
* Memory Almost Full ბილბორდის საიტზე
* Memory Almost Full  საიტზე MACCA-Central

## სქოლიო 
კატეგორია:2007 წლის ალბომები
კატეგორია:პოლ მაკ-კარტნის ალბომები
კატეგორია:Hear Music-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები დეივიდ კეინის პროდიუსერობით
კატეგორია:AIR Studios-ში ჩაწერილი ალბომები
იერუსალიმის მართლმადიდებელი ეკლესია

thumb|200px|იერუსალიმის საპატრიარქოს დროშა**იერუსალიმის მართლმადიდებელი ეკლესია** (; ; ) — ავტოკეფალური მართლმადიდებელი ეკლესია, უკავია მე–4 ადგილი მართლმადიდებელ ეკლესიათა დიფტიქში. მართავს იერუსალიმის პატრიარქი და წმინდა სინოდი. მისი იურისდიქცია ვრცელდება ისრაელის, იორდანიისა და პალესტინის ტერიტორიებზე, მისი ავტონომიური ნაწილია სინაის საარქიეპისკოპოსო, წმინდა დიდმოწამის ეკატერინეს მონასტრით სინაის მთაზე, ეგვიპტეში. იერუსალიმის პატრიარქის სრული ტიტულია — უწმინდესი და უნეტარესი პატრიარქი წმინდისა ქალაქისა იერუსალიმისა და სრულიად პალესტინისა, სირიისა, არაბეთისა, იორდანიისა, გალილეისა და წმინდა სიონისა.

## ისტორია 
ქრისტიანული ეკლესია იერუსალიმში დაფუძნებულა მოციქულებზე სულიწმინდის გადმოსვლის მომენტში და ითვლება დედა ეკლესიად, რადგან აქედან გავრცელდა ქრისტიანობა მთელ მსოფლიოში. მას სიონის ეკლესიასაც უწოდებენ. მართლმადიდებელი იერუსალიმის პირველ ეპისკოპოსად ითვლება მოციქული იაკობი.
 
იუდეველების ომის დროს (66–70 წწ.) იერუსალიმის ეკლესია საკმაოდ დაზარალდა და თავისი პირველობა დაუთმო რომს. IV საუკუნიდან ხდებოდა თანდათანობით აღდგენა. 451 წელს იერუსალიმის ეპისკოპოსს, მსოფლიო საეკლესიო კრების დადგენილებით უბოძეს პატრიარქის ტიტული და ეკლესიამ დაიკავა მეხუთე ადგილი დიფტიქში რომის, კონსტანტინოპოლის, ალექსანდრიის და ანტიოქიის ეკლესიების შემდეგ (1054 წელს რომის ეკლესიასთან განხეთქილების შემდეგ გადაინაცვლა მეოთხე ადგილზე).  VII საუკუნეში კვლავ დაეცა არაბთა ლაშქრობების გამო. 1099 წელს ჯვაროსნული ლაშქრობების შემდეგ ხდებოდა მართლმადიდებლების განდევნა მონასტრებიდან, იერუსალიმის პატრიარქები იძულებულნი იყვნენ ეკლესია კონსტანტინოპოლიდან ემართათ.

XIII-XV  სს.  პალესტინა დაიკავეს მამლუქებმა, რომლებიც ანგრევდნენ ტაძრებს და ანადგურებდნენ სამღვდელოებას იმ მიზნით,რომ ამოეძირკვათ ქრისტიანობა, განსაკუთრებით გაუარესდა მდგომარეობა 1453 წელს ბიზანტიის იმპერიის დაცემის შემდეგ.

1517 წელს თურქების მიერ პალესტინის დაპყრობამ საწყისი დაუდო შედარებით მშვიდ პერიოდს იერუსალიმის მართლმადიდებელი ეკლესიის ცხოვრებაში. ოსმალეთის იმპერიის ბატონობის ქვეშ მართლმადიდებელმა პატრიარქმა გაიმაგრა თავისი პოზიციები წმინდა მიწაზე.

## თანამედროვე მდგომარეობა 
იერუსალიმის ეკლესია შედგება ორი ეპარქიისაგან (ფთოლემაიდისა და ნაზარეთისა) და ერთი ავტოკეფალური საარქიეპისკოპოსოსაგან (სინაის ეკლესია). აქვს 37 ტაძარი და ერთი მონასტერი იორდანიაში, 17 ტაძარი – ისრაელში, 11 – პალესტინაში. იერუსალიმის ეკლესია ითვლის 130 ათას მორწმუნეს (ძირითადად არაბებს), თვითონ იერუსალიმში 8 ათასამდე მართლმადიდებელია. წირვა–ლოცვა წარევლინება ბერძნულ და არაბულ ენაზე. 2005 წელს პატრიარქად აიჩიეს თეოფილე III. პატრიარქის რეზიდენცია არის იერუსალიმში, საპატრიარქო კათედრალური ტაძარი არის ქრისტეს აღდგომის ტაძარი.

## იხილეთ აგრეთვე 
* ავტოკეფალური მართლმადიდებელი ეკლესიები
* იერუსალიმის პატრიარქები

## რესურსები ინტერნეტში
*Official site - Greek Orthodox Church of Jerusalem

*
კატეგორია:მართლმადიდებელი ეკლესიები
სკოშის ზღვა

**სკოშის ზღვა** ან **სკოტიის ზღვა** (Scotia Sea) — კუნძულთშორისი ზღვა სამხრეთის ოკეანესა და ატლანტის ოკეანეში. განფენილია სამხრეთ გეორგიის, სამხრეთ სენდვიჩისა და სამხრეთ ორკეინის კუნძულებს შორის. დასავლეთით დრეიკის სრუტით უერთდება წყნარ ოკეანეს. ფართობი 3 მლნ. კმ²-ს აღემატება, სიღრმე 5000 მ-ზე მეტია. წყლის ტემპერატურა ზედაპირზე 6-დან — 1°C-მდე. მარილიანობა დაახლოებით 34 ‰. ზღვის სამხრეთი ნაწილი წლის უმეტეს დროს დაფარულია მოდრეიფე ყინულით. ზღვაში განვითარებულია ვეშაპის რეწვა. სახელი ეწოდა 1932 წლის შოტლანდიელების ანტარქტიდული ექსპედიციის გემის სახელის მიხედვით. 

## რესურსები ინტერნეტში
კატეგორია:სამხრეთის ოკეანის ზღვები
Chaos and Creation in the Backyard

***Chaos and Creation in the Backyard*** — ინგლისელი მუსიკოს პოლ მაკ-კარტნის მეცამეტე სტუდიური სოლო-ალბომი, რომელიც გამოვიდა 2005 წელს. მისი პროდიუსერია ნაიჯელ გოდრიჩი.

მაკ-კარტნი ამ ალბომზე თავად უკრავს თითქმის ყველა საკრავზე, როგორც ალბომებზე *McCartney* და *McCartney II*. თუმცა აქ მუსიკოსი, პირველად 1984 წლის დისკის *Give My Regards to Broad Street* შემდეგ არ იყო საკუთარი ალბომის პროდიუსერი.

*Chaos and Creation in the Backyard* იყო მაკ-კარტნის უკანასკნელი როკ-ალბომი, რომელიც EMI-ზე გამოვიდა. მოგვიანებით, 2007 წლის მარტში მან გააფორმა კონტრაქტი ლეიბლთან Hear Music, რომელსაც ფლობს Starbucks.

## სიმღერების სია
**შენიშვნები**
*13-ე სიმღერას თან ახლავს დამალული კომპოზიცია I've Only Got Two Hands, რომელიც 4:10-ზე ჟღერს.

### სპეციალური DVD 
* Between Chaos And Creation - დოკუმენტური ფილმი
* Fine Line - სტუდიური შესრულება
* Line Art - 12 წუთიანი ანიმაციური ფილმი ალბომის გაფორმების შესახებ
* How Kind of You - ინტერაქტიულ მენიუში

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები და გაყიდვები
## რესურსები ინტერნეტში
*Chaos and Creation in the Backyard
*Paul McCartney: Chaos and Creation in the Backyard (2005): მიმოხილვები  საიტზე Metacritic

## სქოლიო 
კატეგორია:2005 წლის ალბომები
კატეგორია:პოლ მაკ-კარტნის ალბომები
კატეგორია:ალბომები ნაიჯელ გოდრიჩის პროდიუსერობით
კატეგორია:Parlophone-ის ალბომები
კატეგორია:AIR Studios-ში ჩაწერილი ალბომები
ლენი

**ლენი** (; თარგმანში: ფეოდალური ადგილ-მამული) — შვედეთის პირველი დონის ადმინისტრაციულ და პოლიტიკურ დანაყოფი. შვედეთი დაყოფილია 21 ლენად. ლენები შეიქმნა 1634 წელს, აქსელ ოქსენშერნას ინიციატივით, რითიც მათ ჩაანაცვლეს შვედეთის ისტორიულ პროვინციებად () დაყოფის სისტემა.

ლენის მართვის ამოცანას ადგილობრივი მმართველობის კოორდინაცია წარმოადგენს მთავრობასა და რიქსდაგთან შეთავსებით, ამასთანავე, გათვალისწინებულია ადგილობრივი თავისებურებანი და მოთხოვნილებანი. ლანდსტინგის ძირითადი ამოცანა ლენის მოსახლეობისთვის სამედიცინო და სოციალური დახმარების აღმოჩენაა.

ლენის ბიუჯეტის შემოსავლის წყაროებია: გადასახადები, მოსაკრებლები და ტრანსფერები. საგადასახადო შემოსავლები ფორმირდება მთლიანად საშემოსავლო გადასახადისაგან, რომლის ოდენობას ადგენს თვითონ ლენი.

## მმართველობა
თითოეულ ლენს თვითმმართველობის ორგანო გააჩნია, რომელსაც ლენისავე მოსახლეობა ირჩევს და ლანდსტინგი (landsting) ეწოდება. ყოველ ლენს საკუთარი მმართველობა (länsstyrelse) აქვს, რომელსაც შვედეთის მთავრობა თავის და პარლამენტ - რიქსდაგის წარმომადგენლად ნიშნავს.
## რუკა
რეიონების ოფიციალური კოდებით.

*AB: სტოკჰოლმი
*AC: ვესტერბოტენი
*BD: ნორბოტენი
*C: უპსალა
*D: სიოდერმანლანდი
*E: ესტერგიოტლანდი
*F: იენჩეპინგი
*G: კრუნუბერგი
*H: კალმარი
*I: გოტლანდი
*K: ბლეკინგე
*M: სკონე
*N: ხალანდი
*O: ვსტრა-გიოტალანდი
*S: ვერმლანდი
*T: ერებრუ
*U: ვესტმანლანდი
*W: დალარნა
*X: ევლებორგი
*Y: ვესტერნორლანდი
*Z: ემტლანდი

*შვედეთის ლენები*

*შვედეთის პროვინციები* საზღვრები არის ლენების, ფერები პროვინციების.

თითოეული ლენი იყოფა მუნიციპალიტეტებად (*kommuner*).  2004 წლიდან მათი რაოდენობა შეადგენს 290-ს, რაც საშუალოდ შეადგენს 13.8 მუნიციპალიტეტს ერთ ლენში (იხილეთ შვედეთის მუნიციპალიტეტების სია)

1968 წლამდე ქალაქ სტოკჰოლმს ჰქონდა საკუთარი კოდი **A**. ხოლო სტოკჰოლმის ლენს **B**.

## იხილეთ აგრეთვე
*შვედეთის პროვინციები
*შვედეთის მუნიციპალიტეტების სია

## რესურსები ინტერნეტში 
*ლენების ადმინისტრაციული გამგეობები 
*შვედეთის მთავრობის ოფიციალური საიტი
*შვედეთის ეროვნული ატლასი 

კატეგორია:შვედეთის ადმინისტრაციული დაყოფა
Run Devil Run

***Run Devil Run*** —  პოლ მაკ-კარტნის მეთერთმეტე სტუდიური სოლო-ალბომი, რომელიც გამოვიდა 1999 წელს. იგი ჩაიწერა რამდენიმე დღის განმავლობაში, დამხმარე მუსიკოსების, დეივიდ გილმორისა და იენ პეისის მონაწილეობით.

ალბომში შეტანილია მაკ-კარტნის მიერ შესრულებული როკ-ენ-როლის ჟანრის ცნობილი სიმღერების ვერსიები.

## სიმღერების სია
;შენიშვნა „Fabulous“-ზე
* 2007 წელს, როდესაც iTunes-ზე მაკ-კარტნის კატალოგი გამოჩნდა, გამოცემას დაემატა ჩარლი გრეისის  ამ სიმღერის ქავერ-ვერსია.
* B- მხარე სინგლიდან No Other Baby

## პერსონალი
*პოლ მაკ-კარტნი – Hofner-ის ბას-გიტარა, გიტარები, ვოკალი
*დეივიდ გილმორი – Fender Esquire  (ყველა სიმღერა), Gibson-ის ლეპ-სტილ გიტარა ("Run Devil Run"), ბეკ-ვოკალი
*მიკ გრინი – Fender Stratocaster S71440.
*იენ პეისი – დასარტყმელი საკრავები, გარდა მითითებულისა
*პიტ უინგფილდი – კლავიშებიანი საკრავები, გარდა მითითებულისა
*დეივ მეტექსი – დასარტყმელი საკრავები (All Shook Up და Try Not to Cry).
*ჯერენ უოტკინსი – ფორტეპიანო (All Shook Up და Try Not to Cry )
*კრის ჰოლი – აკორდეონი

## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები და გაყიდვები
## რესურსები ინტერნეტში
*ინფორმაცია ალბომზე

## სქოლიო 
კატეგორია:1999 წლის ალბომები
კატეგორია:პოლ მაკ-კარტნის ალბომები
კატეგორია:Parlophone-ის ალბომები
კატეგორია:Capitol Records-ის ალბომები
კატეგორია:ალბომები პოლ მაკ-კარტნის პროდიუსერობით
კატეგორია:ალბომები კრის თომასის პროდიუსერობით
კატეგორია:ები-როუდის სტუდიებში ჩაწერილი ალბომები
Off the Ground

***Off the Ground*** — ინგლისელი მუსიკოს პოლ მაკ-კარტნის მეცხრე სტუდიური სოლო-ალბომი, რომელიც გამოვიდა 1993 წელს. როგორც 1990-იანებში გამოსული პირველი ალბომი, იგი არის წინა დისკის *Flowers in the Dirt* ერთგვარი გაგრძელება და ნაწილობრივ ჟღერადობით იმეორებს წინა ალბომს.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:1993 წლის ალბომები
კატეგორია:პოლ მაკ-კარტნის ალბომები
კატეგორია:Parlophone-ის ალბომები
Flaming Pie

***Flaming Pie*** — ინგლისელი მუსიკოს პოლ მაკ-კარტნის მეათე სტუდიური სოლო-ალბომი, რომელიც გამოვიდა 1997 წელს.

ალბომს დიდი წარმატება ხვდა წილად. იგი ჩაიწერა ჯორჯ მარტინისა და ჯეფ ლინის პროდიუსერობით. პოლმა დისკის ჩაწერა დაიწყო 1995 წელს. სიმღერების ნაწილი დაიწერა ჯერ კიდევ 1970-იან წლებში. ალბომზე ასევე უკრავენ სტივ მილერი, რინგო სტარი და პოლის შვილიც, ჯეიმზ მაკ-კარტნი.

## სიმღერების სია 
# The Song We Were Singing – 3:55
# The World Tonight – 4:06
# If You Wanna – 4:38
# Somedays – 4:15
# Young Boy – 3:54
# Calico Skies – 2:32
# Flaming Pie – 2:30
# Heaven on a Sunday – 4:27
# Used to Be Bad (სტივ მილერთან ერთად) (მილერი/მაკ-კარტნი) – 4:12
# Souvenir – 3:41
# Little Willow – 2:58
# Really Love You (მაკ-კარტნი, რიჩარდ სტარკი) – 5:18
# Beautiful Night – 5:09
# Great Day – 2:09

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:1997 წლის ალბომები
კატეგორია:პოლ მაკ-კარტნის ალბომები
კატეგორია:ალბომები ჯეფ ლინის პროდიუსერობით
კატეგორია:ალბომები ჯორჯ მარტინის პროდიუსერობით
კატეგორია:Parlophone-ის ალბომები
CHOBA B CCCP

***CHOBA B CCCP*** () — ინგლისელი მუსიკოს პოლ მაკ-კარტნის მეშვიდე სტუდიური სოლო-ალბომი, რომელიც გამოვიდა 1988 წელს. თავდაპირველად იგი გამოიცა მხოლოდ მაშინდელ სსრკ-ში, ხოლო 1991 წელს - დანარჩენ ქვეყნებში. ალბომში უშუალოდ შეტანილია როკ ენ როლის ცნობილი სიმღერების მაკ-კარტნისეული ვერსიები.

დისკის სახელწოდება (რომელიც იწერება ლათინური ასოებით, მაგრამ დიდი ასოების გამოყენების შემთხვევაში გვაძლევს რუსულენოვან სიტყვას) არის ალუზია The Beatles-ის სიმღერასთან „Back in the U.S.S.R.“.

## სიმღერების სია
;11 სიმღერიანი გამოცემა

;13 სიმღერიანი გამოცემა

;CD გამოცემა

;ციფრული გამოცემა

ციფრულ ჩამოსატვირთ გამოცემაში წარმოდგენილია სიმღერების იგივე სია და თანმიმდევრობა, რაც 11 სიმღერიან გრამფირფიტაზე.

## რესურსები ინტერნეტში
*ინფორმაცია ალბომზე

## სქოლიო 
კატეგორია:1988 წლის ალბომები
კატეგორია:პოლ მაკ-კარტნის ალბომები
კატეგორია:Parlophone-ის ალბომები
პელიკოზავრები

**პელიკოზავრები** (), მხეცისმაგვარი ქვეწარმავლების რიგი. ახლოს იდგნენ კოტილოზავრებთან. მათი სხეულის სიგრძე 1-6 მ აღწევს. უკანა კიდურები წინაზე გრძელი ჰქონდათ, ქალა — მაღალი და ვიწრო, კბილები — კონუსური. ტანის მალების მახვილისებური მორჩი ზოგს (მაგ., დიმეტროდონი) ძალზე წაგრძელებული ჰქონდა და ზედ ზურგის ალქანი იყო გაჭიმული. ბევრ მათგანს მუცლის ნეკნებიც გააჩნდა. პელიკოზავრების უმეტესობა მტაცებელი, ზოგი მწერიჭამია, ზოგი კი ბალახით მკვებავი იყო. ცხოვრობდნენ ხმელეთზეც და წყალშიც. მათი ნაშთები ცნობილია აშშ-ის, გერმანიის, სამხრეთ აფრიკის და ყოფილ სსრკ-ის გვიანდელი კარბონული და პერმული ნალექებიდან.

## ლიტერატურა 
* *მჭედლიძე გ.*, ქსე, ტ. 8, გვ. 14, თბ., 1984

კატეგორია:გადაშენებული ქვეწარმავლები
Driving Rain

***Driving Rain*** — ინგლისელი მუსიკოს პოლ მაკ-კარტნის მეთორმეტე სტუდიური სოლო-ალბომი, რომელიც გამოვიდა 2001 წლის 12 ნოემბერს. ალბომის პროდიუსერია ნაიჯელ გოდრიჩი. ეს არის მუსიკოსის პირველი სტუდიური ალბომი, რომელიც ჩაიწერა მეუღლის, ლინდა მაკ-კარტნის გარდაცვალების შემდეგ. ალბომის განსაკუთრებით პოპულარული სიმღერა იყო „Freedom“, რომელიც დაიწერა 11 სექტემბრის ტერაქტის შემდეგ, ამავე მოვლენის შთაგონებით.

მოგვიანებით, 2002 წელს დაიწყო მუსიკოსის დიდი ტურნე Driving USA.

## სიმღერების სია
#Lonely Road – 3:16
#From a Lover to a Friend – 3:48
#She's Given Up Talking – 4:57
#Driving Rain – 3:26
#I Do – 2:56
#Tiny Bubble – 4:21
#Magic – 3:59
#Your Way – 2:55
#Spinning On An Axis (პოლ მაკ-კარტნი / ჯეიმზ მაკ-კარტნი)  – 5:16
#About You – 2:54
#Heather – 3:26
#Back In The Sunshine Again  (პოლ მაკ-კარტნი / ჯეიმზ მაკ-კარტნი)  – 4:21
#Your Loving Flame – 3:43
#Riding Into Jaipur – 4:08
#Rinse The Raindrops – 10:08
#Freedom – 3:34
#*იმის გამო, რომ ეს სიმღერა უკანასკნელ წამს დაემატა დისკს, ბუკლეტზე სიაში მისი მოძებნა შეუძლებელია. სიმღერა ცოცხლად ჩაიწერა ნიუ-იორკის კონცერტის მსვლელობისას. მას მოგვიანებით სტუდიაში დამატებითი ინსტრუმენტული პარტიებიც დაემატა. ყველა ახალ გამოცემაში Freedom მითითებულია სიაში.

### iTunes გამოცემის დამატება
#From a Lover to a Friend (დევიდ კენის რემიქსი, 2) – 5:26
#:* *2007 წელს, როდესაც iTunes-ზე მაკ-კარტნის კატალოგი გამოჩნდა, გამოცემას დაემატა დევიდ კენის ორი რემიქსი სიმღერაზე From a Lover to a Friend. ეს რემიქსი არის ვერსია, გამოცემული ამ სინგლზე. აგრეთვე შეტანილია სინგლში "Freedom"*.

## ჩარტები
### ყოველკვირეული ჩარტები
### სერტიფიცირებები და გაყიდვები
## რესურსები ინტერნეტში
*ინფორმაცია ალბომზე

## სქოლიო 
კატეგორია:2001 წლის ალბომები
კატეგორია:პოლ მაკ-კარტნის ალბომები
კატეგორია:Parlophone-ის ალბომები
კატეგორია:ალბომები დეივიდ კეინის პროდიუსერობით
პელომედუზისებრნი

**პელომედუზისებრნი** () — ქვეწარმავალთა ოჯახი გვერდკისერა კუსნაირთა რიგისა. აქვთ შედარებით მოკლე კისერი, რომელიც შეიძლება თავთან ერთად შეიმალოს ჯავშნის ქვეშ, გვერდზე. გავრცელებული არიან აფრიკაში, კუნძულ მადაგასკარზე, სეიშელისა და მასკარენის კუნძულებზე, სამხრეთ ამერიკაში. ბინადრობენ ტბებსა და მდინარეებში. ოჯახში 2 გვარის 18 სახეობაა. ყველაზე დიდია არაუ ანუ ტარტარუგა (*Podocnemys expanda*) — ბინადრობს სამხრეთ ამერიკის ტროპიკებში, მისი ჯავშნის სიგრძე 77 სმ აღწევს. იკვებება ძირითადად ჩამოცვენილი ნაყოფით. დებს 80-200 კვერცხს. იყენებენ საკვებად; პელომედუზისებრთა კვერცხისგან ადნობენ ცხიმს. ამჟამად თითქმის განადგურებულია.

## ლიტერატურა 
## სქოლიო 
კატეგორია:კუები
გორისფერდი

**გორისფერდი**, *გორისგვერდი* — მართლმადიდებლური ტაძარი საქართველოში, სოფელ შემოქმედში, ამჟამად დანგრეული.

## მდებარეობა
გორისფერდის ეკლესია მდებარეობს შემოქმედის ეკლესიის მოპირდაპირე მხარეს, მაღალ ბორცვზე, მდინარე აკიშას მარჯვენა სანაპიროზე. ბორცვი ერთიან კლდოვან მასას წარმოადგენს და ძალზე ძნელი მისადგომია. ბორცვი შემოზღუდული იყო ქვის გალავნით. გალავნის შიგა ტერიტორია 700-მდე კვადრატული მეტრი ფართობისაა. 

ეკლესიიდან ორი კილომეტრის დაცილებით იყო ქვის სამტეხლო, სადაც მრავლად მოიპოვება ფეუზიური ქანი, მომწვანო-ნაცრისფერი პორფირიტი, რომლითაც აგებულია არა მხოლოდ გორისფერდი და შემოქმედის ეკლესია, არამედ გურიის მატერიალური კულტურის სხვა ძეგლებიც.

## ისტორია და არქიტექტურა
გორისფერდის ეკლესია განვითარებული შუა საუკუნეებით თარიღდებოდა. იგი წმინდა გიორგის სახელობის იყო. გორისფერდის სამრევლოში 45-დან 60-მდე კომლი შედიოდა. გორისფერდის ეკლესიის ნანგრევებს იხსენიებს დიმიტრი ბაქრაძე შემოქმედის მონასტრის აღწერისას, მაგრამ მას პირადად არ მოუნახულებია და აღუწერია გორისფერდის ნაშთები. 

ეკლესია თავდაპირველად ქვით იყო აგებული. ნანგრევების მიხედვით, ის გუმბათიანი უნდა ყოფილიყო, ლამაზი რელიეფებითა და ორნამენტებით შეკრული. 1897 წელს კი აქ უკვე ხის ეკლესია იდგა. მეოცე საუკუნის დასაწყისში შემორჩენილი იყო ძველი ეკლესიის გალავანი და ნანგრევები, აგრეთვე კანკელის ფრაგმენტი, რომელზეც გამოსახული იყო სახარების სცენა. ეკლესიის სამლოცველოს ჰქონდა ხუთწახნაგოვანი აფსიდი. იატაკი მოპირკეთებული იყო ლურჯი ფერის ბრტყელი ქვებით. ნანგრევებში ყურადრებას იპყრობს მაღალი ტექნიკური ხერხებითა და ოსტატობით შესრულებული ჩუქურთმათა წნულები და ორნამენტები, რომლითაც შესრულებულია ტაძრის ფრიზები, კაპიტელები, სვეტის ტავები, ფრონტონის ნაშთები და გუმბათის ყელები. ამ ქვებით თაყაიშვილი ვარაუდობდა, რომ გორისფერდის ეკლესია არქიტექტურით საუკეთესო იყო მთელ გურიაში. 1811 წელს მის ადგილას ხის ეკლესია ააშენეს, რომელიც, ასევე, არ შემორჩენილა.

ეკლესიის ირგვლივ იყო მასიური და ბრტყელი ჯვრიანი ქვებით დახურული ძველი სამარხები. შემორჩენილია იატაკი და კუთხის ქვები.  გორისფერდის ეკლესიის გადარჩენილი ქვები დაცულია ოზურგეთის ისტორიულ მუზეუმში.

## ლეგენდები
გორისფედთან დაკავშირებით არსებობს ძველ საქართველოში პოპულაურლი ლეგენდა, რომლის სიუჟეტი ხუროთმოძღვრისთვის მარჯვენა ხელის მოჭრაზეა აგებული. ლეგენდა იმაში მდგომარეობს, რომ ოსტატი და მისი შეგირდი ერთროულად ორ ეკლესიას აშენბდნენ. ოსტატი შემოქმედის ეკლესიას, ხოლო შეგირდი - გორისფერდისას. რაკიღა შეგირდის ნამუშევარმა ოსტატისას აჯობა, განაწყენებულმა ოსტატმა შეგირდს მარჯვენა ხელი მოჭრა. ასეთივე ლეგენდა არსებობს აკეთის მაცხოვარისა და ოქონას აშენების შესახებ.

არსებობს მეორე ლეგენდაც, რომლის მიხედვით შემოქმედისა და გორისფერდის ტაძრები ერთდროულად შენდებოდა. ოსტატი შემოქმედის ეკლესიას, ხოლო შეგირდი - გორისფერდისას აგებდა. ოსტატი რომ ერთ ქვას აღმართავდა, შეგირდსაც იგივე უნდა გაემეორებინა, მაგრამ შეგირდმა გადაწყვიტა ოსტატი დაეჯაბნა და უფრო სწრაფაად დაიწყო შენება. ამის გამო გორისფერდის ეკლესია უფრო ადრე აშენდა, ვიდრე შემოქმედისა. ოსტატმა დაწყევლა შეგირდი. სიჩქარით ნაშენი ეკლესია დაინგრა: „გორისფერდი ინგრეოდა, შემოქმედი შენდებოდა“.

## გალერეა

Gorisperdi 2.jpg
Gorisperdi 3.jpg
Gorisperdi 4.jpg

## ლიტერატურა
*
*
*

## რესურსები ინტერნეტში
კატეგორია:შემოქმედი
კატეგორია:დანგრეული ტაძრები
სამხრეთის გვირგვინის თანავარსკვლავედი

მინი|სამხრეთის გვირგვინი
**სამხრეთის გვირგვინის თანავარსკვლავედი** () — ცის სამხრეთ ნახევარსფეროს თანავარსკვლავედი; არ შეიცავს 4,0 ვიზუალურ ვარსკვლავიერ სიდიდეზე უფრო ბრწყინვალე ვარსკვლავებს. დაკვირვებისათვის ხელსაყრელი პირობებია ივნის-ივლისში. ჩანს საქართველოდანაც.

## რესურსები ინტერნეტში 
* The Deep Photographic Guide to the Constellations: Corona Australis
* Corona Australis photo 

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
პენიცილიუმი

**პენიცილიუმი** () — უსრული სოკოების გვარი. მოიცავს 250-მდე სახეობას, რომელთაგანაც ზოგიერთს ჩანთიანი სტადია ახასიათებს და ამის გამო პლექტას კალესნაირთა რიგს ეკუთვნის. მიცელიუმზე ვითარდება ფუნჯისებრ დატოტვილი კონიდიათმტარები, რომელზედაც წარმოიქმნება  უფერული კონიდიუმების ძეწკვი. პენიცილიუმის სახეობები საპროფიტებია, გავრცელებულია ყველგან, განსაკუთრებით დიდი რაოდენობითაა ნიადაგში. ვითარდებიან მცენარეული და ცხოველური წარმოშობის პროდუქტებზე და აფუჭებენ მათ. ასეთია., მაგ., ციტრუსების ნაყოფის მწვანე ობი და სხვა. პენიცილიუმის ზოგიერთი სახეობა ( და ) პენიცილინის მისაღებად გამოიყენება, ზოგი ( და ) — მეტყეობაში.

## ლიტერატურა
კატეგორია:სოკოები
პენტატონიკა

**პენტატონიკა** (ბერძნ. pente - ხუთი და tonos - ტონი), ხუთსაფეხურიანი ბგერითი სისტემა (ძვ. „ჩინური“ ან „შოტლანდიური გამა“). პენტატონიკის ძირითადი ტიპი ანჰემიტონურის (უნახევარტონო). მის ბგერათრიგში მეზობელ საფეხურებს შორის მხოლოდ 1 ან 1,5 ტონია და არ არის ნახევარი ტონი, რის გამოც პენტატონიკას არ ახასიათებს მძაფრი კილოური მიზიდულობანი. ხუთსაფეხურიანი ბგერათრიგის პირობებში შესაძლოა პენტატონიკის 5 ვარიანტი.

პენტატონიკისთვის დამახასიათებელია სამბგეროვანი უნახევარტონო ინტონაციური საქცევი - ტრიქორდი (მაგ., სოლ-მი-რე). პენტატონიკა მუსიკალური აზროვნების ერთ-ერთი ადრინდელი საფეხურია. მრავალსაუკუნოვანი განვითარების პროცესში სპეციალური მცირეტერციული ინტერვალების თანდათან შევსების გზით იგი მრავალი ხალხის მუსიკაში სრულ შვიდსაფეხურებიან ჰემიტონურ (ნახევარტონიან) კილოდ ჩამოყალიბდა. პენტატონიკა სუფთა სახით გავრცელებულია უმთავრესად აღმოსავლეთ ხალხთა მუსიკაში (ჩინელები, ვიეტნამელები, თათრები, ბაშკირები, ბურიატები), მაგრამ მისი ელემენტები გვხვდება მრავალი სხვა ხალხის არქაული წყობის მელოდიებშიც. ეგზოტიკური თუ არქაული სახეების შესაქმნელად პენტატონიკს ხშირად მიმართავდნენ კომპოზიტორებიც (შოპენი, დებიუსი, ბარტოკი, ჩაიკოვსკი, რიმსკი-კორსაკოვი, მშველიძე, თაქთაქიშვილი და სხვები).

ქართულ ხალხურ მუსიკაში პენტატონიკა სუფთა სახით შემორჩენილია ძირითადად მთის დიალექტებში (განსაკუთრებით ხევსურეთში), მაგრამ მცირედიაპაზონიანი უნახევარტონო (ტრიქორდული) საქცევები ფართოდაა გავრცელებული თითქმის ყველა კუთხეში. ხევსურულ დიალექტში გვხვდება აგრეთვე პენტატონიკა, რომელიც ნახევარ ტონს შეიცავს (მი-ფა-ლა-სი-რე).
## ლიტერატურა 
* *ჟორდანია მ.,* ქსე, ტ. 8., 19, თბ., 1984

კატეგორია:მუსიკალური ტერმინები
Press to Play

***Press to Play*** — ინგლისელი მუსიკოს პოლ მაკ-კარტნის მეექვსე სტუდიური სოლო-ალბომი, რომელიც გამოვიდა 1986 წელს. მნიშვნელოვანია, რომ ეს არის მაკ-კარტნის სახელით (გარდა მისი გარე პროექტებისა) გამოცემული ერთად-ერთი დისკი, რომელიც მთლიანად ჩაწერილია 1980-იან წლებში პოპულარული ელექტრონული მუსიკის ელემენტების მქონე პოპ-მუსიკის სახით. რამდენიმე კრიტიკოსმა მას დაბალი შეფასება მისცა, თუმცა სხვებმა ორიგინალურობის გამო მაკ-კარტნის საუკეთესო დისკი უწოდეს.

## სიმღერების სია
## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში
*ინფორმაცია ალბომზე

## სქოლიო 
კატეგორია:1986 წლის ალბომები
კატეგორია:პოლ მაკ-კარტნის ალბომები
კატეგორია:Parlophone-ის ალბომები
კატეგორია:Capitol Records-ის ალბომები
კატეგორია:ალბომები ტონი ვისკონტის პროდიუსერობით
კატეგორია:ალბომები ჰიუ პეჯემის პროდიუსერობით
პერანგა (მრავალმნიშვნელოვანი)

**პერანგა** შეიძლება აღნიშნავდეს:

*პერანგა – მთა მესხეთის ქედზე, აჭარის ავტონომიურ რესპუბლიკაში, შუახევის მუნიციპალიტეტში;
*პერანგა – მთა ლიხის ქედზე, იმერეთის მხარეში, საჩხერის მუნიციპალიტეტში.
პერანგა (მესხეთის ქედი)

**პერანგა** — მთა საქართველოში, აჭარის ავტონომიურ რესპუბლიკაში, შუახევის მუნიციპალიტეტში. მდებარეობს მესხეთის ქედზე, მდინარე კინტრიშის მარცხენა შენაკადის — მაღალასხევისღელეს სათავეებში. სიმაღლე ზღვის დონიდან 2235 მ. აგებულია პალეოგენური ტუფ-ბრექჩიებით, ტუფ-ქვიშაქვებით, ტუფ-კონგლომერატებითა და ანდეზიტებით. კალთები ციცაბოა, შემოსილია ფართოფოთლოვანი ტყით, წვერზე სუბალპური მდელოა.

## ლიტერატურა
## სქოლიო
კატეგორია:აჭარის ავტონომიური რესპუბლიკის მთები
პოლოცკის სამთავრო

მინი|პოლოცკის სამთავროს მდებარეობა

**პოლოცკის სამთავრო** — რუსული სამთავრო, რომელიც შეიქმნა პოლოჩინების ტომობრივი გაერთიანების საფუძველზე. მისი ცენტრი იყო ქ. პოლოცკში. მოიცავდა მდინარეების დასავლეთ დვინის, ბერეზინის, ნემანის აუზებს. 1021 წელს, ხანგრძლივი ბრძოლის შემდეგ, პოლოცკის სამთავრომ დამოუკიდებლობა მოიპოვა. XI საუკუნის II ნახევარში პოლოცკის სამთავროს გამოეყო მინსკის, ვიტებსკისა და სხვა სამთავროები, ხოლო XII-XIII საუკუნეების მიჯნაზე პოლოცკის სამთავრო დაეცა, მისი ქალაქების დიდი ნაწილი სმოლენსკმა მიიერთა, ნაწილი კი ლივონიის ორდენმა დაიპყრო. 1307 წელს პოლოცკის სამთავრო ლიეტუვამ შეიერთა.

## ლიტერატურა 
კატეგორია:რუსული სამთავროები
კატეგორია:კიევის რუსეთი
კატეგორია:ბელარუსის ისტორია
კატეგორია:ლიეტუვის ისტორია
კატეგორია:ყოფილი სლავური სახელმწიფოები
ვაკე (ოზურგეთის მუნიციპალიტეტი)

**ვაკე** — სოფელი საქართველოში (გურიის მხარე), ოზურგეთის მუნიციპალიტეტში (შრომის ადმინისტრაციული ერთეული). სოფლის სახელწოდება მომდინარეობს გეოგრაფიული ტერმინ ვაკედან.

მდებარეობს ნასაკირალის სერზე, ზღვის დონიდან 100 მ-ზე, ოზურგეთიდან 24 კმ-ში, ნატანებიდან (უახლოესი რკინიგზის სადგური) 12 კმ-ში.

სოფელში დაიბადა ქართველი მწერალი და დრამატურგი იონა ვაკელი. სოფელში იდგა ქვით ნაგები ღვთისმშობლის ეკლესია. 1980–იანი წლების დასაწყისში აღმოჩნდა ნაგებობის საძირკველი და გვირაბი.

## მოსახლეობა
## ლიტერატურა
## სქოლიო
კატეგორია:ოზურგეთის მუნიციპალიტეტის სოფლები
შრომა (ოზურგეთის მუნიციპალიტეტი)

**შრომა** — სოფელი საქართველოში, გურიის მხარის ოზურგეთის მუნიციპალიტეტში, თემის ცენტრი (შრომა, ვაკე, ზედუბანი, მოცვნარი, ორმეთი, ხრიალეთი). სოფელში არის საჯარო სკოლა, ბიბლიოთეკა.

## გეოგრაფია
მდებარეობს მდინარე სუფსის მარცხენა ნაპირზე, ზღვის დონიდან 80 მ. ოზურგეთიდან 36 კმ., ურეკის რკინიგზის სადგურიდან 6 კმ. საშუალო წლიური ტემპერატურაა 14,3&nbsp;°C. სამხრეთიდან ესაზღვრება სოფელი ზემო ნატანები, ხოლო ჩრდილოეთიდან ხრიალეთი.

## ისტორია
სოფელში იდგა მთავარანგელოზთა სახელობის ქვის ეკლესია. სწორედ ამის გამო დაერქვა სოფელსაც და სასოფლო საზოგადოებასაც მიქელგაბრიელი. ტაძრის აგება, ხალხური გადმოცემის მიხედვით, ბერ იესე ბოლქვაძეს უკავშირდება. მას აურჩევია მცირედ დასახლებული ადგილი და მდინარე სეფისწყლიდან ამოტანილი ქვებით აუშენებია სამლოცველო, შემდეგ კი ტაძარი. მრევლის მომრავლების კვალდაკვალ კი ხის მოზრდილი ტაძარი აუშენებიათ. მიქელგაბრიელის ეკლესიის დასავლეთით, დაახლოებით ერთი კილომეტრის მანძილზე, მაღლობ ადგილებზე უნდა მდგარიყო კიდევ ერთი, სავარაუდოდ მაცხოვრის სახელობის ტაძარი. ამ მაღლობს „მაცხუარის ღელე“ ჩამოუდის, ხოლო ადგილს შემორჩა სახელწოდება „ნასაყდრალი“.

1863 წელს სოფელში თავადმა მიხეილ ნაკაშიძემ დააარსა სკოლა, რომელიც 8-9 წლის შემდეგ დაიხურა. 1883 წელს ნაკაშიძის შვილმა, მიხეილ ნაკაშიძემ კვლავ გახსნა ერთკლასიანი სკოლა, რომელიც 1892 წელს ორკლასიანად გადაკეთდა. სკოლის პირველი მასწავლებელი იყო თეოფილე კალანდარიშვილი. 1902 წელს სოფელში გაიხსნა ბიბლიოთეკა. ამ დროისთვის მიქელგაბრიელის საზოგადოება მოიცავდა 5 სოფელს. საზოგადოებაში ცხოვრობდა 3391 ადამიანი. 1912 წელს სოფელში გაიხსნა საკრედიტო ამხანაგობა, რომელშიც 2000 ადამიანი იყო გაწევრებული. 1917 წელს სოფლის სკოლა გადაკეთდა ოთხკლასიან სკოლად, ხოლო 1923 წელს — შვიდწლიანად. 1939 წელს გაიხსნა საშუალო სკოლა.

საბჭოთა პერიოდში შრომაში მოჰყავდათ ჩაი. 1927 წლისთვის ჩაის ფართობი 100 ჰექტარამდე იყო, 1935 წელს კი უკვე 1000 ჰექტარზე მეტი იყო. 1933 წელს აშენდა შრომის ჩაის ფაბრიკა. შრომის ორჯონიკიძის სახელობის კოლმეურნეობა რაიონში ყველაზე მდიდარი იყო ნატანების კოლმეურნეობის შემდეგ. 1956 წელს აშენდა ადმინისტრაციული შენობა. და სოფლის კლუბი. 1978 წლის 17 ნოემბერს სოფლის ცენტრში გაიხსნა საბრძოლო დიდებისა და მეგობრობის მემორიალი ტანკის სახით. ტანკი შრომელებმა დიდი სამამულო ომის წლებში შეიძინეს ფრონტისთვის. მოქმედებდა გენიჩესკელ კოლმეურნეებთან მეგობრობის მუზეუმი.

## მოსახლეობა
## ცნობილი ადამიანები
*ნოე ხომერიკი — საქართველოს დემოკრატიული რესპუბლიკის მიწათმოქმედების მინისტრი

## გალერეა

Shroma1.jpg|სკოლა და კულტურის სახლი
Shroma3.jpg|ტანკის ძეგლი
Shroma4.jpg|ადმინისტრაციული შენობა
Shroma5.jpg|საბჭოთა პანო
Shroma6.jpg|ქართველისა და უკრაინელის ძეგლი

## ლიტერატურა
## სქოლიო
კატეგორია:ოზურგეთის მუნიციპალიტეტის სოფლები
ზედუბანი (ოზურგეთის მუნიციპალიტეტი)

**ზედუბანი**, *ზედობანი* — სოფელი საქართველოში, ოზურგეთის მუნიციპალიტეტის შრომის ადმინისტრაციულ ერთეულში (გურიის მხარე). 

მდებარეობს ნასაკირალის სერზე, ზღვის დონიდან 120 მ-ზე, ოზურგეთიდან 26 კმ-ში.

## ისტორია
ზედუბანი წარმოადგენდა თავად ნაკაშიძეების რეზიდენციას. 1828 წლისთვის სოფელში იდგა მთავარანგელოზის სახელობის ქვით ნაგები ეკლესია. ზედუბანი იყო გურიაში ჩაის კულტურის გავრცელების ერთ-ერთი პირველი კერა. თავადმა მიხეილ ნაკაშიძემ 1889 წელს ჩაქვიდან შემოიტანა და გააშენა ჩაი ხუთ ჰექტარზე. 1908 წლიდან მოყოლებული ის კუსტარულად ამზადებდა ჩაის, 1912 წლიდან კი მან ჩაის 4 ცხენისძალიანი გადამამუშავებელი დანადგარი შეიძინა. მიხეილ ნაკაშიძე უშვებდა პროდუქციას სახელით „Чай Князя М. М. Накашидзе“. ნაკაშიძეს მოწყობილი ჰქონდა ხელოვნური გამოქვაბული, რომელსაც იყენებდა ღვინის მარნად. გამოქვაბული ღვინისა და სხვა პროდუქტების შესანახად გამოიყენებოდა 1920-იან წლებამდე.

1900 წელს ზედუბანში აღმოჩნდა ვერცხლის ორი პოლონური მონეტა. მონეტები ადასტურებენ რეჩ პოსპოლიტასთან გურიის სამთავროს ურთიერთობას XVII საუკუნის დასაწყისში. გურიაში პოლონური მონეტების გავრცელების კიდევ ორი შემთხვევაა დაფიქსირებული. 1958 წელს ჭანჭათში აღმოჩნდა ვერცხლის ორი პოლონური მონეტა, ხოლო 1979 წელს მაკვანეთში ოთხი მონეტა. 1930-იანი წლების მეორე ნახევარში ზედუბანი თხინვალის სასოფლო საბჭოს ეკუთვნოდა.

## ეკლესია
ზედუბანში იდგა მთავარანგელოზის სახელობის ეკლესია. 1834 წელს მღვდელი იყო იესე ხომერიკი. 1905 წელს, რევოლუციის დროს, ზედუბნის მთავარანგელოზის ეკლესიაზე წითელი დროშა აღმართა რევოლუციონერმა დათა ქადიეშვილმა. 1910 წელს ზედუბნის ეკლესიას ეწვია იმერეთის, გურიისა და სამეგრელოს ეპისკოპოსი ლეონიდე. იმ პერიოდისთვის ტაძარში არაფერი ინახებოდა, გარდა ვერცხლის სამი ხატისა. 1943 წელს ფუნქციონირება შეწყვიტა ზედუბნის ეკლესიამ. მისი უკანასკნელი მღვდელი იყო ბლაღოჩინი ივანე კეჭაყმაძე. ამჟამად შემორჩენილია მხოლოდ ნაეკლესიარი.

## მოსახლეობა
## ცნობილი ადამიანები
სოფელში დაიბადა მწერალი იაკინთე ლისაშვილი.

## ლიტერატურა
## სქოლიო
კატეგორია:ოზურგეთის მუნიციპალიტეტის სოფლები
სამხრეთის არხი

**სამხრეთის არხი** () — სანაოსნო არხი საფრანგეთი სამხრეთ ნაწილში. აკავშირებს ნავსადგურ ბორდოს (ატლანტის ოკეანე) ნავსადგურ სეტთან (ხმელთაშუა ზღვა). იწყება მდინარე გარონიდან ქალაქ ტულუზასთან, გაივლის ნორუზის ჭორომს, რომელიც ყოფს საფრანგეთის ცენტრალურ მასივსა და პირენეების შტოქედებს, გაუყვება ერისა და ფრესკელის ხეობებს, ქალაქებს კარკასონს, ბეზიეს და მიემართება ქალაქი სეტისაკენ. ააგეს 1666-1681 წლებშისაერთო სიგრძე — 241 კმ. ტვირთბრუნვა დაახლოებით 50 ათასი ტ წელიწადში.

1996 წელს როგორც XVII საუკუნის არქიტექტურის შესანიშნავი ნიმუში შეიტანეს იუნესკოს მსოფლიო მემკვიდრეობის სიაში. ამჟამად არხზე 91 რაბია.

## იხილეთ აგრეთვე 
* იუნესკოს მსოფლიო მემკვიდრეობის ძეგლები საფრანგეთში
* მსოფლიო მემკვიდრეობის ძეგლების სია ევროპაში
* ჩრდილოეთის არხი

## რესურსები ინტერნეტში 
* Canal du Midi guide 
* Canal du Midi 
* Canal du Midi 
* Maps and Information about the Midi Canal 
* Photographs of the Canal du Midi
* Canal du Midi 
* Carcassonne

კატეგორია:მსოფლიო მემკვიდრეობის ძეგლები საფრანგეთში
კატეგორია:საფრანგეთის არხები
ხრიალეთი

**ხრიალეთი** — სოფელი საქართველოში, გურიის მხარის ოზურგეთის მუნიციპალიტეტში, შრომის თემში. მდებარეობს მდინარე სუფსის მარცხნივ, ზღვის დონიდან 80 მ. შრომიდან 3 კმ., ურეკის რკინიგზის სადგურიდან 7 კმ., ოზურგეთიდან 39 კმ.,  სოფელში არის საჯარო სკოლა. საბჭოთა პერიოდში სოფელში განვითარებული იყო მეჩაიეობა.

## ეკლესია
სოფლის ცენტრიდან 3 კმ-ის დაშორებით, ოხოჯურის მთაზე ბულთასგორის სასაფლაოს ტერიტორიაზე არის ანდრია პირველწოდებულის სახელობის ტაძარი. გადმოცემის მიხედვით ამ ადგილზე ჯვარი აღუმართავს |ანდრია პირველწოდებულს. გადმოცემის თანახმად ამ ტაძრის ზარი გამოირჩეოდა მჟღერი, არამელოდიური ხმით, სოფელმაც აქედან მიიღო სახელწოდება. დღეს ეს ზარი შემოქმედის ეკლესიაშია. 

ეკლესია აშენებული იყო სამ რიგად დაწყობილ თლილი ქვების ცოკოლზე. შესასვლელი ჰქონდა დასავლეთ, ჩრდილოეთ და სამხრეთ კედლებიდან. მოგვიანებით, ჩრდილოეთის კარი ამოქოლეს. საკურთხეველში აღმოჩენილი მონეტების მიხედვით  ტაძარი XIII-XIV საუკუნეების უნდა ყოფილიყო.

1890 წელს ტაძარს ეწვია გურია-სამეგრელოს ეპისკოპოსი გრიგოლი. მან ხალხს ახალი ეკლესიის აშენებისკენ მოუწოდა. მშენებლობა დააფინანსა გრიგოლ გურიელმა. ახალი ეკლესია ხისგან ააშენეს 1892 წელს. 1892 წლის 5 დეკემბერს ახალაშენებული ეკლესია დაწვეს. ამის შემდეგ ხელახლა ააშენეს ასევე ხის ეკლესია. 1910 წელს ტაძარს ეწვია იმერეთისა და გურია-სამეგრელოს ეპისკოპოსი ლეონიდე (შემდგომში კათოლიკოს-პატრიარქი). ტაძრის მღვდელი 1907-1943 წლებში იყო რომანოზ მეგრელიძე (დ. 1878 წ.).1942 წელს გადაწვეს ტაძართან მდგარი ხის ნაგებობები. 1943 წელს დაანგრიეს ეკლესიის შენობა და მასალა გამოიყენეს სოფლის სკოლის მშენებლობისთვის.

2008 წლის ივნისში ჩატარდა არქეოლოგიური გათხრები ნაეკლესიარზე. 2008-2012 წლებში აშენდა ახალი ეკლესია. ძველი ეკლესიის ავთენტური ნაწილებიდან შემორჩენილია საძირკველი და კედლის ქვედა წყობა.

## მოსახლეობა
## ცნობილი ადამიანები
*ავქსენტი მეგრელიძე (1877) — ლოტბარი
*კონსტანტინე მეგრელიძე (1900) — ფილოსოფოსი

## ლიტერატურა
## სქოლიო
კატეგორია:ოზურგეთის მუნიციპალიტეტის სოფლები